Mental

Η σειρά Mental είναι μια τηλεοπτική σειρά από την Fox, η οποία έκανε πρεμιέρα στις 26 Μαΐου 2009 και ολοκληρώθηκε στις 15 Αυγούστου 2009 από τα τηλεοπτικά κανάλια της Fox για τις χώρες Λατινική Αμερική, Ευρώπη και Ασία, οι πρωταγωνιστές είναι οι Chris Vance και Annabella Sciorra. Η σειρά δημιουργήθηκε από την Deborah Joy LeVine γνωστή για την σειρά που δημιούργησε Λόις και Κλαρκ. Η σειρά έχει κερδίσει τις καλύτερες εντυπώσεις σε όλο τον κόσμο. Κάθε επεισόδιο και μια διαφορετική περίπτωση που μας αποκαλύπτει πόσο περίπλοκα λειτουργούμε, και πόσο πρωτοποριακά μπορούν να αντιμετωπιστούν διαφορετικές ψυχολογικές περιπτώσεις. Αγωνία, μυστήριο και συναρπαστική ευφϋία δημιουργούν μια εξαιρετικά ενδιαφέρουσα τηλεοπτική σειρά που καθηλώνει. Το Mental, η πρώτη συμπαραγωγή της FOX International Channels και της FOX TV Studios (The Shield, Burn Notice, Saving Grace), και η πρώτη διεθνής παραγωγή στα studios της FOX στην Κολομβία, κάνει πρεμιέρα στην Ελλάδα σχεδόν ταυτόχρονα με την Αμερική (Fox Broadcasting) και τον υπόλοιπο κόσμο. Την σειρά στην Αμερική την παρακολούθησαν συνολικά 4.37 εκ. τηλεθεατές. Το DVD της πρώτης σαιζόν ανακοινώθηκε στις 2 Σεπτεμβρίου 2009 και θα κυκλοφορήσει στις 1 Δεκεμβρίου 2009. Σ

 Επεισόδιο 1/PilotΌταν ο Δρ. Jack Gallagher, ένας νεαρός, δυναμικός και με ανορθόδοξες μεθόδους ψυχίατρος, φτάνει στο Wharton Memorial Hospital, πρέπει να αντιμετωπίσει όχι μόνο τις περιπτώσεις των ασθενών του, αλλά και τους συναδέλφους του. Επεισόδιο 2/Book of JudgesΟ Jack δίνει μάχη προκειμένου να διαγνώσει την ασθένεια και κατ’ επέκταση τη θεραπεία του Gideon Graham, ενός διάσημου συγγραφέα ο οποίος έχει μείνει φυτό (guest star David Carradine). Επεισόδιο 3/A Beautiful DelusionΌταν ο Jack και το προσωπικό καλούνται να αντιμετωπίσουν μία γυναίκα η οποία διαθέτει όλα τα συμπτώματα μιας προχωρημένης εγκυμοσύνης αλλά στην πραγματικότητα δεν είναι, διαπιστώνουν ότι ο σύζυγος της έχει μεγαλύτερη ψυχική διαταραχή. Επεισόδιο 4/Manic at the DiscoΌταν ένα οχτάχρονο αγόρι μεταφέρεται στο Wharton Memorial μετά από ένα ατύχημα που είχε με ένα μαχαίρι, ο Jack ανακαλύπτει ότι ο μόνος τρόπος για να το προσεγγίσει είναι ένα video game, που όμως υπάρχει μόνο στο μυαλό του αγοριού. Επεισόδιο 5/Roles of EngagementΈνας σταρ εισάγεται στο νοσοκομείο μετά από ένα νευρικό κλονισμό που έπαθε κατά τη διάρκεια ενός τηλεοπτικού σόου. Ο ίδιος υποστηρίζει ότι το έκανε επίτηδες , αλλά ο Jack υποπτεύεται πως υπάρχει πραγματική διαταραχή. Επεισόδιο 6/Rainy DaysΟ Jack προσπαθεί να αποτρέψει έναν άντρα εθισμένο στο τζόγο να αυτοκτονήσει, ενώ παράλληλα καλείται να καταθέσει στο δικαστήριο προκειμένου να γλιτώσει έναν νοητικά καθυστερημένο από το να καταδικαστεί για ένα έγκλημα που δεν έκανε. Επεισόδιο 7/Obsessively YoursΈνας άντρας, ο οποίος πάσχει από εμμονές με την καθαριότητα φτάνει στο νοσοκομείο με την ελπίδα να εγχειριστεί. Σύντομα, οι γιατροί ανακαλύπτουν ότι η σύζυγος του, η οποία έχει τα δικά της προβλήματα υγείας τον πιέζει για την εγχείριση. Επεισόδιο 8/House of MirrorsΚαθώς προσπαθούν να θεραπεύσουν τη Heather, μία δημοφιλής μαθήτρια λυκείου η οποία αποπειράθηκε να αυτοκτονήσει, ο Jack και η ομάδα του ανακαλύπτουν ένα σοκαριστικό μυστικό για την πραγματική της ταυτότητα. Επεισόδιο 9/CodaΟ Jack προσπαθεί να βοηθήσει ένα αυτιστικό κορίτσι να αναγνωρίσει το δολοφόνο του πατέρα της, ενώ ο Arturo δέχεται τη δυσάρεστη για αυτόν επίσκεψη του πατέρα του, ο οποίος είναι ηθοποιός και υποδύεται ένα γιατρό σε μία τηλεοπτική σειρά. Επεισόδιο 10/Do OverΈνας εργάτης υποφέρει σωματικά και ψυχολογικά εξαιτίας ενός εργατικού ατυχήματος. Τα συμπτώματα που εμφανίζει είναι τα ίδια με αυτά ενός παρόμοιου ατυχήματος που συνέβηκε στον ίδιο τόπο 100 χρόνια πριν. Επεισόδιο 11/Lines in the StandΌταν ένας βετεράνος του πολέμου του Ιράκ αυτοπυροβολείται μπροστά στα έντρομα μάτια της οικογένειας του, ο Jack τον βοηθάει να θυμηθεί τη μάχη στην οποία τραυματίστηκε. Τα αποτελέσματα του εγχειρήματος αυτού κρύβουν εκπλήξεις. Επεισόδιο 12/Life and LimbΟ Arturo και η Chloe δέχονται τη βοήθεια του Jack προκειμένου να θεραπεύσουν τον Brian, έναν ασθενή ο οποίος έκοψε δύο δάχτυλα του και αρνείται να μπει στο χειρουργείο για να του τα κολλήσουν. Επεισόδιο 13/Bad Moon RisingΟ Jack και το προσωπικό της κλινικής κρατούνται όμηροι στο διαμέρισμα του πρώτου από έναν άντρα, ο οποίος ισχυρίζεται ότι είναι λυκάνθρωπος. Εκεί είχαν μαζευτεί για να βρουν μια λύση για τα οικονομικά προβλήματα του νοσοκομείου.